Մինչ մենք զրուցում էինք, երեխաները վոլեյբոլ էին խաղում, և ուշադրությունս գրավեց հատկապես նրանց զիջողական խաղը: «Այո, նրանք շատ հաշտ են խաղում, ու միշտ հետաքրքիր խաղեր են կազմակերպում», – ասում է պարուսույցը, – «Երեկոյան գնացել էի նրանց խաղերը դիտելու: Կազմակերպել էին «Փնտրում ենք տաղանդներ» խաղը, ու չեք պատկերացնի որքան տաղանդավոր են նրանք: Աղջիկներից մեկը Էնզելի պարեց, և ես զարմացել էի: Սփյուռքի նախարարությունը շատ մեծ գործ է անում՝ կազմակերպելով նման ծրագիր: Այն օգնում է պահպանել հայ մշակույթը, հայ արվեստը, հայ ինքնությունը աշխարհի տարբեր երկրներում: Լավ կլիներ, որ նման ծրագրեր շատ լինեին»: